cyanic-selkie/wikianc huggingface dataset:
এডওয়ার্ড টেলার
লরেন্স লিভারমোর ন্যাশনাল ল্যাবরেটরি
মার্কিন যুক্তরাষ্ট্রের ক্যালিফোর্নিয়া অঙ্গরাজ্যের লিভারমোর অঞ্চলে ১৯৫২ সালে প্রতিষ্ঠিত হয় দ্বিতীয় পারমাণবিক অস্ত্র গবেষণাগার ও ক্যালিফোর্নিয়া বিশ্ববিদ্যালয়ের তেজস্ক্রিয়তা সংক্রান্ত গবেষণাগার যা বর্তমানে লরেন্স লিভারমোর ন্যাশনাল ল্যাবরেটরি নামে পরিচিত। তিন এ গবেষণাগারের সহ-প্রতিষ্ঠাতা হিসেবে গুরুত্বপূর্ণ অবদান রাখেন ও প্রতীকি হয়ে আছেন। গবেষণাগারটিতে তিনি আর্নেস্ট ও লরেন্সের পাশাপাশি একাধারে পরিচালক এবং সহযোগী পরিচালক হিসেবে অনেকগুলো বছর অতিক্রমণ করেন। সেখানে তিনি পরবর্তী প্রায় চার দশককাল অতিক্রমণ করেন এবং গবেষণাগারটিকে মার্কিন যুক্তরাষ্ট্রের পারমাণবিক অস্ত্র নির্মাণের প্রধান কারখানায় রূপান্তর করেন। ১৯৫৪ থেকে ১৯৫৮ এবং ১৯৬০ থেকে ১৯৭৫ সাল পর্যন্ত তিনি এর সহযোগী পরিচালক ও ১৯৫৮ থেকে ১৯৬০ সাল পর্যন্ত পরিচালক পদে আসীন ছিলেন। পরিচালকের পদ থেকে অবনমন ঘটলেও ১৯৬০-এর দশকে পারমাণবিক অস্ত্র নিষিদ্ধকরণ বিষয়ে কংগ্রেসে উপস্থাপিত প্রস্তাব অনুমোদনের প্রাক্কালে টেলিভিশনসহ বিভিন্ন গণমাধ্যমে জোরালো প্রচারণা চালান। চাকুরীজীবনের পাশাপাশি ১৯৫৩ থেকে ১৯৬০ সাল পর্যন্ত বার্কেলে এলাকায় অবস্থিত ক্যালিফোর্নিয়া বিশ্ববিদ্যালয়ে পদার্থবিদ্যার অধ্যাপকের দায়িত্ব পালন করেন। ১৯৬৩ সালে ক্যালিফোর্নিয়া বিশ্ববিদ্যালয় ও লরেন্স লিভারমোর ন্যাশনাল ল্যাবরেটরিতে প্রায়োগিক বিজ্ঞান বিভাগ প্রতিষ্ঠা করেন। এরফলে তাকে সম্মানসূচক অধ্যাপক হিসেবে মর্যাদা দেয়া হয়। পরবর্তীতে ১৯৭০ সাল পর্যন্ত ক্যালিফোর্নিয়া বিশ্ববিদ্যালয়ে প্রফেসর-এট-লার্জ পদে দায়িত্বে ছিলেন। ১৯৭৫ সালে অধ্যাপনার পেশা ও লরেন্স লিভারমোর ন্যাশনাল ল্যাবরেটরি থেকে অবসর গ্রহণ করেন। তার সম্মানে লিভারমোর ল্যাবরেটরিতে এমিরেটাস পরিচালক পদ সৃষ্টি করা হয় এবং হুভার ইনস্টিটিউশনে সিনিয়র রিসার্চ ফেলোরূপে নিযুক্তি দেয়া হয়।
১৯৮৩ সালে থমাস জেফারসন স্কুলে জর্জ রেইজম্যানের পরিচালনায় বিষয়বস্তুতা শীর্ষক বুদ্ধিজীবিদের এক সম্মেলনে দাঁড়িয়ে তাকে সম্মাননা জানানো হয়।
ওপেনহেইমার বিতর্ক
১৯৪৫ সালে আণবিক বোমার সফলতম উন্নয়ন ও দ্বিতীয় বিশ্বযুদ্ধ শেষ হলে তিনি মার্কিন যুক্তরাষ্ট্রীয় সরকারকে পারমাণবিক অস্ত্রের উন্নয়নে ম্যানহাটন প্রকল্পকে নতুন প্রকল্পরূপে গ্রহণ করে হাইড্রোজেন বোমা আবিষ্কারের দিকে ধাবিত করতে ব্যাপকভাবে উৎসাহিত ও চাপ প্রয়োগ করেন। ১৯৪৬ সালে এডওয়ার্ড টেলার শিকাগো বিশ্ববিদ্যালয়ের পরমাণু বিদ্যা ইন্সটিটিউটের একটি পদে নিয়োগপ্রাপ্ত হলেও লস এলামোজ ন্যাশনাল ল্যাবরেটরিতে অতিরিক্ত সময়কালের জন্যে পরামর্শক হিসেবে ফিরে আসেন।
এছাড়াও, ১৯৪৯ সালে সোভিয়েত ইউনিয়ন কর্তৃক আণবিক বোমা বিস্ফোরণ ঘটানোর প্রেক্ষাপটে টেলার আরও সুদৃঢ় অবস্থানে অনড় থেকে মার্কিন যুক্তরাষ্ট্রকে হাইড্রোজেন বোমা তৈরীতে উদ্বুদ্ধ করতে থাকেন। কিন্তু আণবিক শক্তি কমিশনের সাধারণ উপদেষ্টা পরিষদের প্রধান জে. রবার্ট ওপেনহেইমার তাতে আপত্তি উপস্থাপনসহ বিরুদ্ধাচরণ করেন। ওপেনহেইমারের মতে এ ধরনের বোমা জাপানের হিরোশিমা ও নাগাসাকিতে নিক্ষিপ্ত আণবিক বোমার তুলনায় প্রায় ৫০০ গুণ শক্তিশালী, যার আর তেমন কোন প্রয়োজন নেই। এ বিতর্ক আরও উজ্জ্বীবিত হয়ে উঠে যখন যায় যে ব্রিটিশ আণবিক বিজ্ঞানী ক্লজ ফুকস ১৯৪২ সালে সোভিয়েত ইউনিয়নের পক্ষ অবলম্বন করে গোয়েন্দাবৃত্তিতে নিয়োজিত ছিলেন। ফুকস হাইড্রোজেন বোমার ব্যাপারে আমেরিকানদের আগ্রহের বিষয়টি পূর্বেই অবগত হয়েছিলেন। অনেক পূর্বেই তিনি আমেরিকানদের কাছে থাকা তথ্য-উপাত্ত সংগ্রহ করে সোভিয়েতদের কাছে হস্তান্তর করেন। টেলার নতুন প্রকল্পের বিষয়ের গুরুত্বতার বিষয়টিতে মার্কিন প্রশাসনকে সম্পৃক্ত করাতে সক্ষম হন। ফলশ্রুতিতে মার্কিন রাষ্ট্রপতি হ্যারি ট্রুম্যান অস্ত্র প্রতিযোগিতায় অগ্রসর হবার কথা জানান। অন্যদিকে এডওয়ার্ড টেলার তার স্বপ্ন পূরণে লস এলামোজের দায়িত্বে নিয়োজিত হন।
হিরোশিমা ও নাগাসাকিতে আণবিক বোমা বর্ষণের বিষয়টি ওপেনহেইমারের মনে গভীরভাবে রেখাপাত করেছিল। ম্যানহাটন প্রকল্পে নিয়োজিত অন্যান্য বিজ্ঞানীদের মধ্যে কেবল স্বল্পসংখ্যক বিজ্ঞানীই পারমাণবিক অস্ত্রের গবেষণায় থাকতে ইচ্ছে পোষণ করেন। নিরাপত্তা সংক্রান্ত বিষয়ে তিনি লস এলামোজ ন্যাশনাল ল্যাবরেটরিতে তার সাবেক প্রধান ও সহকর্মী জে. রবার্ট ওপেনহেইমারের বিরুদ্ধে স্বাক্ষ্য দেন। এরফলে তিনি সমগ্র বৈজ্ঞানিক মহলে ব্যাপকভাবে সমালোচিত ও নিন্দিত হন। কিন্তু তিনি মার্কিন সরকারের কাছ থেকে প্রয়োজনীয় সহায়তা পান এবং সামরিক গবেষণা প্রতিষ্ঠায় অংশ নেন। বিশেষতঃ তার পরামর্শক্রমেই মার্কিন যুক্তরাষ্ট্রের পারমাণবিক শক্তি খাতের উন্নয়ন, শক্তিশালী পারমাণবিক অবকাঠামো বিনির্মাণ এবং উচ্চাভিলাষী পারমাণবিক পরীক্ষা সম্পর্কীয় কার্যক্রম পরিচালিত হয়।
১৯৫৪ সালে মার্কিন সরকারের পক্ষ থেকে ওপেনহেইমারের বিরুদ্ধে নিরাপত্তা বিষয়ক শুনানীর আয়োজন করা হয়। সেখানে টেলার লস এলামোজ ন্যাশনাল ল্যাবরেটরির সাবেক প্রধান ও আণবিক শক্তি কমিশনের উপদেষ্টা জে. রবার্ট ওপেনহেইমারের বিরুদ্ধে সহানুভূতিবিহীন অবস্থায় স্বাক্ষ্য প্রদান করেন। পরমাণু বিভাজন এবং হাইড্রোজেন বোমা গবেষণা - উভয় বিষয়ে লস এলামোজে প্রায়শঃই তর্ক-বিতর্কে লিপ্ত হতেন। শুনানীতে বৈজ্ঞানিক মহল থেকে একমাত্র তিনিই মনোনীত হয়েছিলেন। তিনি বলেন, আমি মনে করি ব্যক্তিগতভাবে তাঁকে আরও নিরাপত্তা দিতে হবে ও নিশ্চয়তা বিধান করতে হবে।
শুনানীতে আণবিক শক্তি কমিশনের অ্যাটর্নী রজার রবের 'ড. ওপেনহেইমারকে কেন মার্কিন যুক্তরাষ্ট্রের কাছে অবিশ্বাস্য বলে তুলে ধরা হয়েছে বলে পরিকল্পনা করেছেন' - এ প্রশ্নের জবাবে টেলার উত্তর দিয়েছিলেন:
তদন্ত কমিটির কাছে কেন তিনি বিশ্বাস করেন যে ওপেনহেইমার নিরাপত্তা বিষয়ক ঝুঁকিসম্পন্ন ব্যক্তিত্ব - এ প্রশ্নের জবাবে টেলার বলেন:
এরফলে শুনানী শেষে ওপেনহেইমারকে নিরাপত্তা বিষয়ক যাবতীয় বিষয়াবলী থেকে দূরে সরিয়ে রাখা হয় এবং বিজ্ঞানবিষয়ক প্রশাসক পদের দায়িত্ব থেকেও তাকে অব্যহতি দেয়া হয়। যদিও টেলারের স্বাক্ষ্যই যে তার এ চলে যাওয়ার বিষয়ে প্রধান সিদ্ধান্তরূপে মনে করা হয় না; তারপরও অনেক প্রথিতযশা আমেরিকান পরমাণু বিজ্ঞানীগণ ওপেনহেইমারের বিরুদ্ধে বিশ্বাসঘাতকতার অপরাধে টেলারকে কখনো ক্ষমা করতে পারেননি। টেলারের অধিকাংশ সহকর্মীই তার স্বাক্ষ্যের বিষয়ে সন্দিহান প্রকাশ করেন এবং বৈজ্ঞানিক সম্প্রদায়ের তাকে দূরে সরিয়ে রাখেন। এ ঘটনার পর ধারাবাহিক ও জোরালোভাবে ওপেনহেইমারের বিরুদ্ধে অবস্থানের কথা অস্বীকার করেন। এমনকি তিনি তাকে দোষমুক্ত রাখতে চেষ্টা করেছিলেন বলে জানান। প্রামাণ্য দলিল-দস্তাবেজ মোতাবেক ঘোষণা করা হয় যে, এটি কোনরূপ মামলা নয়। স্বাক্ষ্য গ্রহণের ছয় দিবস পূর্বে টেলার আণবিক শক্তি কমিশনের একজন কর্মকর্তার সাথে দেখা করেছিলেন এবং তিনি বলেছিলেন যে টেলারের স্বাক্ষ্যে তার বিরুদ্ধে অভিযোগ আনা হতে পারে। এছাড়াও, টেলারের স্বাক্ষ্য বিষয়াবলী ওপেনহেইমারের বিপক্ষে অবস্থান করলে ওপেনহেইমারকে চাকুরীচ্যুত করা হবে। এরফলে তিনি আমেরিকান বৈজ্ঞানিক সম্প্রদায়ের প্রধান নেতা হতে পারবেন।
টেলার-উলাম নক্সা
১৯৪৬ সালে টেলার তাপীয় পারমাণবিক জ্বালানী হিসেবে ডিউটেরিয়ামের ব্যবহার শীর্ষক একটি সম্মেলনে অংশগ্রহণ করেন এবং হাইড্রোজেন বোমার সম্ভাব্য রূপরেখার বিষয়ে আলোচনা করা হয়। এতে করে হাইড্রোজেন বোমায় টেলারের চিন্তা-ভাবনা আরও অনুকূলে আসে। পাশাপাশি ডিউটেরিয়ামের পরিমাণগত দিকও তুলে ধরা হয় যাতে ডিউটেরিয়াম প্রজ্জ্বলনে স্বল্পমাত্রায় তেজস্ক্রিয়তা নির্গত হবে। এছাড়াও ট্রিটিয়ামের দূর্মূল্যজনিত কারণে তাপীয় পারমাণবিক জ্বালানীতে মিশ্রণে প্রায় একই উত্তাপ তৈরী হবে। কিন্তু ঐ সময়ে তখনো কেউই জানতো না যে ঠিক কতটুকু ট্রিটিয়ামের প্রয়োজন হতে পারে। সম্মেলন শেষে রবার্ট সার্বারের ন্যায় কিছু সদস্য এর বিরোধিতা করেন। কিন্তু তা স্বত্ত্বেও টেলার প্রত্যক্ষ অভিজ্ঞতা নিয়ে একটি প্রতিবেদন পেশ করেন যে হাইড্রোজেন বোমা নির্মাণ করা সম্ভব এবং পারমাণবিক অস্ত্র উদ্ভাবনের বাদ-বাকী কাজ সম্পন্ন করার জন্যে উদ্বুদ্ধ করেন। ফুকসও এ সম্মেলনে অংশগ্রহণ করেছিলেন এবং মস্কোতে এ তথ্য পাচার করে দেন। টেলারের ক্লাসিকেল সুপার মডেলটি এতেটাই অনিশ্চিত ছিল যে পরবর্তীতে ওপেনহেইমার বলেছিলেন হয়তোবা রাশিয়ানরা এ নক্সার আদলে তারা নিজেরাই হাইড্রোজেন বোমা তৈরী করে ফেলবে। ১৯৪৬ সালে তিনি লস এলামোজ ত্যাগ করে শিকাগো বিশ্ববিদ্যালয়ের অধ্যাপক হিসেবে দায়িত্ব পালন করেন। তখন তার ঘনিষ্ঠ সহযোগী ছিলেন এনরিকো ফার্মি এবং মারিয়া মেয়ার। তখন থেকেই এডওয়ার্ড টেলার মার্কিন যুক্তরাষ্ট্রে হাইড্রোজেন বোমার জনক হিসেবে আখ্যায়িত হয়ে আসছেন। ১৯৪৯ সালে সোভিয়েত ইউনিয়ন প্রথমবারের মতো আণবিক বোমার বিস্ফোরণ ঘটায়। এরফলে প্রেসিডেন্ট ট্রুম্যান হাইড্রোজেন বোমা নির্মাণের জন্য অগ্রাধিকারভিত্তিতে উন্নয়ন পরিকল্পনার ঘোষণা দেন। এরফলে ১৯৫০ সালে লস এলামোজের প্রকল্পটিতে কাজ করার উদ্দেশ্যে ফিরে আসেন। সেখানে তিনি ক্লজ ফুকস-সহ আরও কয়েকজন তাত্ত্বিক পদার্থবিজ্ঞানীকে অন্তর্ভুক্ত করেন।
টেলার এবং তার সহকর্মীরা লস এলামোজে তাপ পরমাণুবিশিষ্ট যন্ত্রের নক্সা প্রণয়নে ১৯৫১ সালের প্রথমার্ধ পর্যন্ত অল্পই অগ্রসর হতে পেরেছিলেন। স্টেইনস্ল মার্সিন উলাম নামীয় পদার্থবিদ প্রস্তাবনা করেন যে আণবিক বোমায় কারিগরীভাবে সঙ্কুচিত অবস্থায় থাকা দ্বিতীয় অংশে ধাক্কা দিবে যা বিস্ফোরিত হবে। এরফলে উচ্চ ক্ষমতাসম্পন্ন বিস্ফোরণের জন্যে সংরক্ষিত দ্বিতীয় অংশে বরাদ্দ তাপ পরমাণুর জ্বালানী আরও অধিক কার্যক্ষম হবে। টেলার তার এ পরামর্শ গ্রহণ করেন। তাদের মধ্যেকার সৃষ্ট এ নতুন চিন্তাধারার প্রেক্ষিতেই গঠিত হয় বিক্রিয়াজনিত অস্ত্রের নক্সা যা টেলার-উলাম নক্সা নামে বিশ্বব্যাপী পরিচিতি পায়। টেলার বিশ্বের প্রথম পারমাণবিক অস্ত্রের উন্নয়নের রূপকার হিসেবে ধারাবাহিকভাবে চিত্রিত হয়ে আসছেন। কিন্তু, উলামের এ পারমাণবিক বোমার নক্সা প্রণয়নে অন্যতম প্রধান ভূমিকার কথকতা সরকারী নথিপত্রে উল্লেখ করা হয়নি। এ ঘটনার প্রায় তিন দশক পর নক্সার বিষয়াবলী প্রকাশ করা হয়।
এ নক্সার মাধ্যমে সৃষ্ট পারমাণবিক অস্ত্রটি ১ নভেম্বর, ১৯৫২ সালে প্রশান্ত মহাসাগরীয় অঞ্চলের এনিউইটেক প্রবালদ্বীপে পরীক্ষামূলকভাবে বিস্ফোরণ ঘটানো হয়। অস্ত্রের এ পরীক্ষাটির সক্ষমতা ছিল ১০ মিলিয়ন টন বা ১০ মেগাটন টিএনটি ক্ষমতাসম্পন্ন।
অস্ত্রের রূপরেখা প্রণয়ন এবং কঠোর গোপনীয়তা রক্ষা করা স্বত্ত্বেও তার সমান্তরালে অবস্থানকারী অনেক বিজ্ঞানী বোমার মান উন্নয়নে গুরুত্বপূর্ণ অবদান রেখেছেন। তেমনিই একজন হচ্ছেন সোভিয়েত ইউনিয়নের বিশিষ্ট পরমাণু বিজ্ঞানী আন্দ্রে শাখারভ। শাখারভ ১৯৫০ সালে সারোভে প্রথমবারের মতো মেগাটন-দূরত্বের সোভিয়েত হাইড্রোজেন বোমা নক্সার মান উন্নয়নে প্রধান ভূমিকা নেন। পরবর্তীতে তার এ নক্সাই তৃতীয় চিন্তা নামে রাশিয়ায় পরিচিতি লাভ করে যা ছিল টেলার-উলাম নক্সার অনুরূপ।
সরকারে প্রভাব
250px|thumb|১৯৬০-এর দশকে এডওয়ার্ড টেলার পারমাণবিক অস্ত্র নিষিদ্ধকরণ বিষয়ে কংগ্রেসে অনুমোদনের প্রাক্কালে [[টেলিভিশন|টেলিভিশনসহ বিভিন্ন গণমাধ্যমে জোরালো প্রচারণা চালান।]]
ওপেনহেইমার বিতর্কের পর টেলার বৈজ্ঞানিক সম্প্রদায়ের কাছে পরিত্যাজ্য হলেও মার্কিন প্রশাসন এবং সমর বিজ্ঞানীদের কাছ থেকে গ্রহণযোগ্য ব্যক্তিত্বে পরিণত হন। তার নিজস্ব ধ্যান-ধারণা ও পরামর্শে পারমাণবিক শক্তির উন্নয়ন, শক্তিশালী পারমাণবিক ভিত্তি এবং যুগান্তকারী পারমাণবিক পরীক্ষণ কার্যক্রম পরিচালিত হয়। এছাড়াও ১৯৪০-এর দশকের শেষার্ধ্বে তিনি পারমাণবিক চুল্লী নিরাপত্তা কমিটির সভাপতি হিসেবে পারমাণবিক চুল্লীর নিরাপত্তার মানোন্নয়নে আণবিক শক্তি কমিশনকে যথেষ্ট সাহায্য করেন।
কট্টর সমাজতন্ত্রবিরোধী ব্যক্তি হিসেবে এডওয়ার্ড টেলার ১৯৬০-এর দশকের অধিকাংশ সময় সোভিয়েত ইউনিয়নের পরমাণু অস্ত্রের ভীতি থেকে মার্কিন যুক্তরাষ্ট্রকে রক্ষার জন্যে সংগ্রাম করে গেছেন। তিনি সোভিয়েত মিসাইল ভীতি মোকাবেলায় প্রতিরক্ষা খাতে ব্যয় বৃদ্ধি ও গুরুত্বারোপ করার জন্যে বিরাটভাবে চাপ প্রয়োগ করেন। ১৯৫৮ সালে রকফেলার ব্রাদার্সের গঠিত সামরিক উপ-প্যানেল বিশেষ শিক্ষা প্রকল্পের স্বাক্ষরদাতাদের একজন ছিলেন। এতে মার্কিন যুক্তরাষ্ট্রের সামরিক বাজেটে আরও ৩ বিলিয়ন মার্কিন ডলার বরাদ্দের জন্যে বলা হয়েছিল। ১৯৬৩ সালে তিনি পারমাণবিক অস্ত্র নিষিদ্ধকরণ চুক্তিতে স্বাক্ষর করতে বিরুদ্ধাচরণ করে গেছেন যা বায়ুমণ্ডলে পারমাণবিক অস্ত্র নিষিদ্ধতা সংক্রান্ত। কেন্দ্রীয় সরকারের রূপরেখা অনুযায়ী পারমাণবিক বিস্ফোরণকে শান্তিপূর্ণ কাজে ব্যবহারের বিরুদ্ধেও তার অবস্থান ছিল। ১৯৭০-এর দশকে টেলারকে মার্কিন সরকারের প্রথিতযশা উপদেষ্টারূপে রাখা হয় যাতে পরমাণু অস্ত্র নীতি প্রণয়ন করা হয়। ১৯৮২-৮৩ সালে প্রতিরক্ষা কৌশলকে প্রধান বিষয় হিসেবে রাখতে প্রেসিডেন্ট রোনাল্ড রিগ্যান প্রশাসনকে ক্রমাগত চাপ প্রয়োগ করে গেছেন। এ কৌশলটি ছিল সোভিয়েত ইউনিয়নের পারমাণবিক হামলা থেকে প্রতিরক্ষা ব্যবস্থা সৃষ্টি করা। মহাকাশ যুদ্ধ প্রকল্পে রোনাল্ড রিগ্যানকে ব্যাপকভাবে উদ্বুদ্ধ করেন যা লেজার রশ্মি প্রয়োগের সাহায্যে মহাকাশ থেকে পারমাণবিক বোমাকে নিয়ন্ত্রণ করা সম্ভব।
কয়েক দশক ধরে হাঙ্গেরীতে প্রবেশাধিকার নিষিদ্ধ হলেও তিনি তার মাতৃভূমি কিংবা মায়ের ভাষাকে ভুলতে পারেননি। ১৯৮৯ সালে হাঙ্গেরীতে সমাজতন্ত্র পতন হলে নিজ জন্মভূমিতে বেশ কয়েকবার সফরসহ রাজনৈতিক পরিবর্তনের দিকে গভীরভাবে সতর্ক দৃষ্টি নিবদ্ধ করেন। ২০০২ সালের নির্বাচনে জাতীয়তাবাদী রক্ষণশীল দল ফিদ্‌জ কর্তৃপক্ষের কাছে দলের প্রতি তার সমর্থনের কথা ব্যক্ত করেন। তার মৃত্যুর একমাস পর বেলেভিলে নামীয় একজন হাঙ্গেরীয় সাংবাদিক বামপন্থী সংবাদপত্রে টেলারের একটি চিঠি প্রকাশ করেন। পত্রে তিনি ফিদ্‌জ দলকে মনেপ্রাণে ঘৃণা করতেন বলে উল্লেখ করা হয়। টেলারের বন্ধুবর্গ এবং তার সচিব চিঠির বৈধতা সম্পর্কে জানতে চান; কেননা তারা বিশ্বাস করতে পারেননি যে টেলার কখনো এ ধরনের লেখা লিখতে পারেন। কিছুদিন পরই জানা যায় যে, চিঠিটি ভূয়া ছিল।
সম্মাননা
পরমাণু বিদ্যার পথিকৃৎ এনরিকো ফার্মি'র সম্মানে প্রদেয় এক লক্ষ মার্কিন ডলার মূল্যমানের এনরিকো ফার্মি পুরস্কার লাভ করেন টেলার। বৈজ্ঞানিক এবং কারিগরী সংক্রান্ত বিষয়ের উন্নয়নে অসামান্য অবদান বিশেষ করে শক্তি উৎপাদনের জন্যে ১৯৬২ সালে এ পুরস্কারের জন্যে তিনি মনোনীত হন। উল্লেখ্য, এ পুরস্কারটি হোয়াইট হাউস থেকে ঘোষিত হয় এবং মার্কিন যুক্তরাষ্ট্রের রাষ্ট্রীয় পুরস্কার হিসেবে বিবেচিত। ১৯৬০ সালে টাইম ম্যাগাজিনের পক্ষ থেকে বছরের সেরা ব্যক্তি শিরোনামে 'মার্কিন বিজ্ঞানী' দলের একজনরূপে তার নামও অন্তর্ভুক্ত হয়। ৫০০৬ টেলার নামীয় একটি গ্রহাণুপুঞ্জের নামও তার নামে নামাঙ্কিত হয়। ১৯৮৬ সালে মার্কিন যুক্তরাষ্ট্র সামরিক একাডেমী কর্তৃক সিলভেনাজ থায়ের পুরস্কার লাভ করেন। আমেরিকান একাডেমী অব আর্টস এন্ড সায়েন্সেস এবং আমেরিকান অ্যাসোসিয়েশন ফর দি এডভান্সমেন্ট অব সায়েন্স ও আমেরিকান নিউক্লিয়ার সোসাইটির সদস্য নির্বাচিত হন। অন্যান্য উল্লেখযোগ্য সম্মাননার মধ্যে তিনি আলবার্ট আইনস্টাইন পদক, করভিন চেইন, জাতীয় বিজ্ঞান পদক উল্লেখযোগ্য। ২০০৩ সালে মৃত্যুর দুই মাস পূর্বে প্রেসিডেন্ট জর্জ ডব্লিউ বুশ কর্তৃক টেলারকে প্রেসিডেন্সিয়াল মেডেল অব ফ্রিডম প্রদান করা হয়।
৯৫ বছর বয়সে ৯ সেপ্টেম্বর, ২০০৩ তারিখে ক্যালিফোর্নিয়ার স্ট্যানফোর্ডে এই বিখ্যাত পদার্থবিদের মহাপ্রয়াণ ঘটে।
পারমাণবিক অস্ত্রের সাথে টেলারের একাগ্রনিষ্ঠতা এবং যেখানে যুদ্ধকালীন সময়ে অনেক সহকর্মীদের অস্ত্র দৌঁড়ে অংশগ্রহণের জন্যে ক্ষমাপ্রার্থনা - সেখানে তার আণবিক যুদ্ধপ্রীতির জন্যে খুব সহজেই তিনি একজন উন্মাদ বৈজ্ঞানিকরূপে প্রচার পেয়েছেন। ১৯৯১ সালে প্রবর্তিত ব্যাঙ্গাত্মক নোবেল পুরস্কার বা ইগ নোবেল পুরস্কারের প্রথমটিতেই তার নাম অন্তর্ভুক্ত হয়। 'জীবনব্যাপী শান্তির অর্থ পরিবর্তনের প্রাণান্তকর প্রচেষ্টার স্বীকৃতিস্বরূপ' তাকে এ পুরস্কারের জন্যে মনোনীত করা হয়। এছাড়াও তিনি ১৯৬৪ সালে স্ট্যানলী কুব্রিকের চলচ্চিত্রের ড. স্ট্রেঞ্জলাভ চরিত্রে উদ্বুদ্ধ হয়েছিলেন বলে ব্যাপক গুজব রয়েছে। নোবেল পুরস্কার বিজয়ী পদার্থবিদ ইসিদোর ইজাক রাবি একবার বলেছিলেন যে, 'টেলারবিহীন বিশ্বই অধিকতর ভাল অবস্থানে থাকতো।'
আরও পড়ুন
টেলার লিখিত টেলার সম্বন্ধীয় টেলার সম্বন্ধীয় অন্যান্য লেখনী
প্রোস্টেট ক্যান্সার
পুরুষদের প্রোস্টেট গ্রন্থির ক্যান্সারকেই প্রস্টেট ক্যান্সার বলে। পুরুষদের মধ্যে এই ক্যান্সারে আক্রান্ত হওয়ার হার অনেক বেশি। সাধারণত ৫০ বছরের বেশি বয়স হলে পুরুষদের মধ্যে এই ক্যান্সারের ঝুঁকি বাড়তে থাকে।
প্রস্টেট গ্রন্থি
শুধুমাত্র পুরুষদেরই প্রস্টেট গ্রন্থি রয়েছে। এর আকার অনেকটা কাজুবাদামের সমান। মুত্রথলির নিচ থেকে যেখানে মুত্রনালী বের হয়েছে সেটির চারপাশ জুড়ে এই গ্রন্থিটি বিদ্যমান। এর মধ্য দিয়েই মূত্র এবং বীর্য প্রবাহিত হয়। এই গ্রন্থির মূল কাজ হচ্ছে বীর্যের জন্য কিছুটা তরল পদার্থ তৈরি করা। যৌনকর্মের সময় যে বীর্য স্খলিত হয় সেটি আসলে শুক্রাণু এবং এই তরল পদার্থের মিশ্রণ।
প্রস্টেট সমস্যা
কোনো কারণে যদি প্রস্টেট বড় হয়ে যায় তাহলে মুত্রনালীর মুখ সংকুচিত হয়ে আসে। ফলে মুত্র বের হতে সমস্যা হয়। সাধারণত প্রস্টেটর তিন ধরনের সমস্যা দেখা যায়: সাধারণ প্রসারন (BPH), প্রস্টেটের প্রদাহ (একে প্রস্টাইটিস-ও বলে) এবং প্রস্টেট ক্যান্সার। এই সবগুলোর ক্ষেত্রেই সাধারণত একইরকম লক্ষণ দেখা যায়:
এছাড়াও আরো কিছু লক্ষণ মাঝে মাঝে দেখা যায়:
এই লক্ষণ বা উপসর্গগুলোর এক বা একাধিকটি যদি আপনার মধ্যে দেখা যায় তাহলে ডাক্তারের সাথে যোগাযোগ করতে হবে যাতে করে কি কারণে এই সমস্যা দেখা যাচ্ছে সেটা নির্ধারন করা যায়।
প্রস্টেট ক্যান্সার
পুরুষদের মধ্যে প্রস্টেট ক্যান্সার খুবই সাধারণ। প্রস্টেট গ্রন্থির মধ্যে কোষগুলো যখন অনিয়ন্ত্রিতভাবে বাড়তে শুরু করে তখনই ক্যান্সার হতে পারে। সাধারণত ৫০ বছরের পর পুরুষদের প্রস্টেট ক্যান্সারে আক্রান্ত হওয়ার ঝুঁকি বেশি। এর চাইতে কম বয়সেও প্রস্টেট ক্যান্সার হতে পারে, কিন্তু সেটা সচরাচর দেখা যায় না। বয়স যতো বাড়তে থাকে, প্রস্টেট ক্যান্সারে আক্রান্ত হওয়ার ঝুঁকি ততোই বেড়ে যায়। পরিবারের কারো যদি (ভাই কিংবা বাবার) প্রস্টেট ক্যান্সার থাকে তাহলেও ঝুঁকির সম্ভাবনা বেড়ে যায় অনেকখানি।
প্রস্টেট ক্যান্সার হলে আগে যেসব লক্ষণ বলা হয়েছে সেগুলোর সাথে আরো যেসব লক্ষণ দেখা দিতে পারে:
ক্যান্সার পরীক্ষার জন্য সবগুলো উপসর্গের জন্য অপেক্ষা করার প্রয়োজন নেই। কারণ বেশিরভাগ সময়েই প্রস্টেট ক্যান্সারের প্রাথমিক পর্যায়ে কোনো লক্ষণ দেখা যায় না। প্রস্টেট খুব ছোট একটা অঙ্গ হওয়ায় খুব বড় কোন ধরেনর লক্ষণ বুঝতে পারা যায় না। তাই উপরের উপসর্গগুলোর এক বা একাধিক যদি দেখা যায় তাহলে দেরি না করে ডাক্তারের কাছে পরীক্ষার জন্য যাওয়া উচিত।
ডাক্তারি পরীক্ষা
ডাক্তার যদি মনে করেন যে আপনার প্রস্টেট সমস্যা থাকতে পারে তাহলে আপনার মধ্যে কি কি লক্ষণ দেখা গেছে সেগুলো সম্পর্কে জিজ্ঞেস করবে। এর সাথে সাথে তিনি কিছু পরীক্ষা নিরীক্ষাও করতে পারেন। সাধারণত যেসব ডাক্তারি পরীক্ষা করা হয় সেগুলো হচ্ছে:
পিএসএ টেস্ট
প্রস্টেট গ্লান্ড থেকে পিএসএ নামে একধরনের আমিষ বা প্রোটিন তৈরি হয়, একে পিএসএ (প্রোস্টেট স্পেসিফিক এন্টিজেন)। রক্তে একটা নির্দিষ্ট পরিমাণ পিএসএ থাকে। কিন্তু কোনো সমস্যা দেখা দিলে এই মাত্রা বেড়ে যেতে পারে। ৬০ বছরের একজন পুরুষের রক্তে পিএসএ-র স্বাভাবিক মাত্রা হচ্ছে ৪। এর জন্য কম বয়সীদের রক্তে এর মাত্রা একটু কম, এবং বেশি বয়সীদের রক্তে এর মাত্রা একটু বেশি থাকে।
ডিআরই (ডিজিটাল রেক্টাম এক্সামিনেশন)
পিএসএ টেস্ট করার পর সাধারণত এই পরীক্ষা করা হয়। মলদ্বার দিয়ে আঙ্গুল ঢুকিয়ে ডাক্তার প্রস্টেটের অবস্থা বোঝার চেষ্টা করেন। প্রোস্টেটের ওপর কোন শক্ত জায়গা কিংবা প্রোস্টেটের আকার বড় হয়ে গেছে কিনা সেটাই তিনি বোঝার চেষ্টা করেন। এই পরীক্ষায় কোন ব্যথা অনুভূত হয় না। এই পরীক্ষার ব্যাপারে অনেকেরই বিব্রতভাব থাকলেও পরীক্ষাটার জন্য খুবই অল্প সময় লাগে।
ইউরোফ্লোমেট্রি
এই পরীক্ষায় একটি যন্ত্রের ভেতরে আপনাকে প্রস্রাব করতে বলা হবে। যন্ত্রটি আপনার প্রস্রাবের গতি পরিমাপ করে। যদি আপনি খুব ধীর গতিতে প্রস্রাব করেন তার কারণ এমনও হতে পারে যে প্রস্টেট আপনার মুত্রনালীকে সংকুচিত করে ফেলেছে।
আলট্রাসাউন্ড স্ক্যান
আলট্রাসাউন্ড স্ক্যান থেকে ডাক্তার নিশ্চিত হতে পারেন যে প্রস্টেট আপনার মুত্রথলি বা মুত্রনালীকে আটকে আছে কিনা। প্রস্রাব করার পর মুত্রথলিতে প্রস্রাব রয়ে গেছে কিনা সেটাও বোঝা যায় এই পরীক্ষা থেকে।
বাকেরগঞ্জ সরকারি কলেজ
বাকেরগঞ্জ সরকারি কলেজ বাংলাদেশের বরিশাল জেলার বাকেরগঞ্জ উপজেলার অন্তর্গত একটি সরকারি শিক্ষা প্রতিষ্ঠান। ১৯৭০ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে।
ইতিহাস
কলেজটি ১৯৭০ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৮৩ সালে বি.এ(পাস) কোর্স খোলা হয়।
ওমান–বাংলাদেশ সম্পর্ক
বাংলাদেশ-ওমান সম্পর্ক বাংলাদেশ ও ওমানের দ্বিপক্ষীয় সম্পর্কে নির্দেশ করে।
ইতিহাস
ওমানে বাংলাদেশের আবাসিক দূতাবাস রয়েছে। বাংলাদেশী কর্মীরা কাফালা পদ্ধতির অধীনে চলে যা তাদের নিয়োগকর্তাদের কাছে আবদ্ধ করে দেয় এবং হিউম্যান রাইটস ওয়াচের মতে এতে তারা নির্যাতনের শিকার হতে পারে। ২০১৩ সালে প্রায় ১,৩৩,০২৮ বাংলাদেশি শ্রমিক বিভিন্ন শ্রেণীর কাজের অনুমতি নিয়ে ওমানে প্রবেশ করেছিলেন এবং মিশন প্রক্রিয়াটি সহজ করার ক্ষেত্রে সজাগ থাকে। ২০১৪ সালে, ১,০৫,৭৪৮ বাংলাদেশী বিভিন্ন বিভাগের ভিসায় ওমানে এসেছিল। জুন ২০১৩-জুন ২০১৪ অর্থ বছরে ওমানে বসবাসরত বাংলাদেশিরা প্রায় ৭০০ মিলিয়ন মার্কিন ডলার অর্থ প্রেরণ করেছিল।
আলতাফ হোসেন (কবি)
আলতাফ হোসেন (জন্ম: ২৭ অক্টোবর, ১৯৪৯) একজন বাংলাদেশী কবি। তিনি ২০১৫ সালে বাংলা একাডেমী পুরস্কারে ভূষিত হন।
জন্ম ও শিক্ষাজীবন
১৯৪৯ সালের ২৭ অক্টোবর জন্মগ্রহণ করেন। তার পৈতৃক নিবাস কিশোরগঞ্জের হোমাইপুরে। বাবার চাকরিসূত্রে তার শৈশব-কৈশোর কেটেছে পাটনা, চাটগাঁ, করাচি ও ঢাকায়। ১৯৬৪ থেকে ঢাকায় বসবাস করছেন । তিনি অনার্স ও এম এ করেছেন বাংলায়।
সাহিত্য কর্ম
কবিতা:
প্রবন্ধ, কথকতা :
ডাইঅ্যান ক্যারল
ডাইঅ্যান ক্যারল (Diahann Carroll, ; জন্ম: ক্যারল ডাইঅ্যান জনসন, ১৭ জুলাই ১৯৩৫) হলেন একজন মার্কিন অভিনেত্রী, সঙ্গীতশিল্পী ও মডেল। তিনি বড় স্টুডিওর শুরুর সময়ের কয়েকটি চলচ্চিত্র ও ব্রডওয়ে মঞ্চে কৃষ্ণাঙ্গ অভিনয়শিল্পীদের একজন হিসেবে অভিনয় করে পরিচিতি অর্জন করেন। সে সময়ে তার অভিনীত উল্লেখযোগ্য চলচ্চিত্রগুলো হল কারমেন জোন্স (১৯৫৪) ও পোর্গি অ্যান্ড বেস (১৯৫৯)। তার অভিনীত জুলিয়া টেলিভিশন ধারাবাহিক প্রথম মার্কিন ধারাবাহিকগুলোর একটি যেখান কোন কৃষ্ণাঙ্গ নারীকে প্রধানতম কোন চরিত্রে কাজ করতে দেখা যায়। পরবর্তীতে তিনি প্রাইমটাইম সোপ অপেরা ডাইনেস্টি-র চতুর্থ মৌসুম হতে পরবর্তী তিনটি মৌসুমে দমিনিক দেভেরো চরিত্রে অভিনয় করেন।
ক্যারল মঞ্চ ও পর্দায় অভিনয় করে একাধিক পুরস্কার ও মনোনয়ন লাভ করেন। তিনি ১৯৬২ সালে নো স্ট্রিংস মঞ্চনাটকে অভিনয় করে সঙ্গীতনাট্যে শ্রেষ্ঠ কেন্দ্রীয় অভিনেত্রী বিভাগে টনি পুরস্কার ও ১৯৬৮ সালে জুলিয়া টিভি ধারাবাহিকের জন্য শ্রেষ্ঠ সঙ্গীতধর্মী বা হাস্যরসাত্মক টিভি ধারাবাহিক অভিনেত্রী বিভাগে গোল্ডেন গ্লোব পুরস্কার অর্জন করেন। এছাড়া তিনি পাঁচটি এমি পুরস্কারের মনোনয়ন লাভ করেন এবং ১৯৭৪ সালে ক্লদিন চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারে মনোনীত হন।
স্তন ক্যান্সার থেকে বেঁচে গিয়ে তিনি স্তন ক্যান্সার বিষয়ক সমাজকর্মে লিপ্ত হন। ২০১৪ সালে আ রাইজিন ইন দ্য সান মঞ্চনাটকে মামা ভূমিকায় অভিনয় দিয়ে তার ব্রডওয়ে মঞ্চে ফিরার কথা থাকলেও পরবর্তীতে রিহার্সাল ও মঞ্চায়নের সময়সূচীর জন্য তিনি এই কাজটি করতে পারেন নি।
প্রারম্ভিক জীবন
থাম্ব|বাম|180px|১৯৫৫ সালে ১৯ বছর বয়সে ডাইঅ্যান ক্যারল ডাইঅ্যান জনসন ১৯৩৫ সালের ১৭ই জুলাই নিউ ইয়র্ক সিটির দ্য ব্রংক্‌সে জন্মগ্রহণ করেন। তার পিতা জন জনসন ছিলেন সাবওয়ের কনডাক্টর এবং মাতা মেবল (বিবাহপূর্ব ফোক) ছিলেন সেবিকা। ক্যারল যখন শিশু ছিলেন, তখন তারা সপরিবাসে হারলেম শহরে চলে যান এবং সেখানেই তিনি বেড়ে ওঠেন।  তিনি মিউজিক অ্যান্ড আর্ট হাই স্কুলে পড়াশোনা করেন এবং সেখানে তিনি বিলি ডি উইলিয়ামসের সহপাঠি ছিলেন। তার শৈশবে সম্পর্কে তিনি একাধিক সাক্ষাৎকারে তিনি তার পিতামাতার সমর্থন ও নৃত্য, গান গাওয়া ও মডেলিং ক্লাসে ভর্তির কথা উল্লেখ করেন। ক্যারলের যখন ১৫ বছর বয়স তখন তিনি ইবনি পত্রিকার জন্য মডেলিং করেন। এই সময়ে তিনি ডাইঅ্যান ক্যারল নামে আর্থার গডফ্রিস ট্যালেন্ট স্কাউটস-সহ বিভিন্ন টেলিভিশন প্রতিযোগিতায় অংশ নিতে থাকেন।   উচ্চ বিদ্যালয়ের পাঠ শেষ করে তিনি নিউ ইয়র্ক বিশ্ববিদ্যালয়ে সমাজবিজ্ঞান বিষয়ে ভর্তি হন।  কিন্তু তিনি স্নাতক সম্পন্নের পূর্বেই বিনোদন জগতে কর্মজীবন গড়ার লক্ষ্যে বিশ্ববিদ্যালয় ত্যাগ করেন এবং তার পিতামাতাকে আশ্বাস দেন যদি তিনি দুই বছরের মধ্যে সফল না হন, তবে তিনি পুনরায় বিশ্ববিদ্যালয়ে ফিরে যাবেন।
মরগান ডানা হ্যারিংটন হত্যা
মার্কিন যুক্তরাষ্ট্রের ভার্জিনিয়ার রোয়ানোকের মরগান ডানা হ্যারিংটন (জুলাই ২৪, ১৯৮৯ - অক্টোবর ১৭, ২০০৯) ছিলেন ২০ বছর বয়সী ভার্জিনিয়া টেকের ছাত্র, যিনি শার্লটসভিলের ভার্জিনিয়া বিশ্ববিদ্যালয়ের (ইউভিএ) একটি মেটালিকা কনসার্টে অংশ নেওয়ার সময় জন পল জোন্স এরিনা থেকে নিখোঁজ হয়ে যান। তিন মাস পরে গ্রামীণ কৃষিজমিতে তার দেহাবশেষ আবিষ্কৃত হয়। পরে জেসি এল ম্যাথিউ, জুনিয়রের সাথে ফরেনসিক সংযোগ করা হয়, যিনি ইউভিএ ছাত্র হান্না গ্রাহামের হত্যার প্রধান সন্দেহভাজন, যাকে ১৩ সেপ্টেম্বর, ২০১৪ তারিখে অপহৃত করা হয়েছিল বলে মনে করা হয়। ১৫ সেপ্টেম্বর, ২০১৫ তারিখে ম্যাথিউকে হ্যারিংটনের হত্যার বিরুদ্ধে অপবিত্র করার উদ্দেশ্যে প্রথম-ডিগ্রি হত্যা ও অপহরণের অভিযোগ আনা হয়। ২ মার্চ, ২০১৬ তারিখে, ম্যাথিউ গ্রাহাম এবং হ্যারিংটন উভয়ের অপহরণ ও হত্যার জন্য দোষ স্বীকার করেন, প্যারোলের কোন সম্ভাবনা ছাড়াই টানা চারটি যাবজ্জীবন কারাদণ্ড পান।
অন্তর্ধান
১৭ অক্টোবর, ২০০৯ তারিখে হ্যারিংটন এবং তিন বন্ধু একটি মেটালিকা কনসার্টের জন্য শার্লটসভিলের ভার্জিনিয়া বিশ্ববিদ্যালয়ের জন পল জোন্স এরিনায় যান। উদ্বোধনী অভিনয়ের সময়, হ্যারিংটন বন্ধুদের বলেছিলেন যে তিনি বিশ্রামাগারে যাচ্ছেন। যখন তিনি ফিরে আসেননি, তারা রাত ৮:৪৮ মিনিটে তার মোবাইল ফোনে ফোন করে এবং তিনি তাদের বলেন যে "পুনরায় প্রবেশ না করা" নীতির কারণে তাকে এরিনা থেকে তালাবন্ধ করে রাখা হয়েছে, তিনি আরও বলেন যে তিনি বাড়ির একটি উপায় খুঁজে পাবেন এবং তাদের চিন্তা করা উচিত নয়। সাক্ষীর রিপোর্ট অনুযায়ী, তাকে শেষবার রাত সাড়ে ৯টার দিকে নিকটবর্তী একটি সেতুতে হিচিকিং করতে দেখা গিয়েছিল। দুজন সাক্ষীও ছিলেন যারা দাবি করেছিলেন যে তিনি কনসার্ট ছেড়ে যাওয়ার পরে তাকে তিন জনের সাথে দেখেছিলেন। বাম|থাম্ব| সন্দেহভাজনের পুলিশ কম্পোজিট স্কেচ। হ্যারিংটনের পার্স, তার সনাক্তকরণ এবং সেল ফোন (ব্যাটারি অপসারণ সহ), তার নিখোঁজ হওয়ার পরে ইউভিএ এর ল্যানিগান অ্যাথলেটিক ফিল্ডের আরভি লটে আবিষ্কৃত হয়েছিল।  ২৬ জানুয়ারি, ২০১০ তারিখে একজন কৃষক তার দেহাবশেষ আবিষ্কার করেন, এরিনা থেকে প্রায় দশ মাইল (১৬ কিলোমিটার) দূরে, অ্যাঙ্কোরেজ ফার্মের একটি প্রত্যন্ত এলাকায় রাস্তা প্রবেশ থেকে দেড় মাইলেরও বেশি দূরে। যদিও তদন্তকারীরা তার মৃত্যুর তথ্য প্রকাশ করেনি, তার বাবা-মা নিশ্চিত করেছেন যে এটি খুব হিংস্র ছিল এবং হাড় ভেঙে গিয়েছিল। তার মা গিল পরে নিশ্চিত করেন যে তার মেয়েকে ধর্ষণ করা হয়েছে।
এপ্রিল ২০১০ সালে, ফরেনসিক পরীক্ষা নিশ্চিত করে যে ২০০৯ সালের নভেম্বরমাসে এরিনা থেকে প্রায় দেড় মাইল দূরে একটি অ্যাপার্টমেন্ট ভবনের বাইরে পাওয়া একটি প্যানটেরা টি-শার্ট ছিল, যা হ্যারিংটন নিখোঁজ হওয়ার রাতে পরেছিলেন। পুলিশ ২০০৫ সালের সেপ্টেম্বরে ফেয়ারফ্যাক্সে হ্যারিংটনের হত্যা এবং অপহরণ এবং যৌন নিপীড়নের মধ্যে একটি ফরেনসিক যোগসূত্রও নির্ধারণ করেছিল। তারা আরও বিশ্বাস করত যে হত্যাকারী হ্যারিংটনের মৃতদেহ পাওয়া গেছে এমন এলাকার সাথে পরিচিত ছিল।
আফগান ইয়ুথ পার্লামেন্ট
আফগান ইয়ুথ পার্লামেন্ট বা আফগানিস্তানের যুব সংসদ ( এওয়াইপি ) আফগানিস্তানের একটি যুব সংগঠন, যেখানে ১৫ থেকে ২৫ বছর বয়সীরা গণতান্ত্রিকভাবে নির্বাচিত সদস্য রয়েছে
জুলাই ২০১৬ সালে গঠিত, সংসদে প্রায় ১২২ জন সদস্য রয়েছে, যারা আফগানিস্তানের ৩৪ টি প্রদেশ থেকে নির্বাচিত হন। সদস্যপদে ৩৩ শতাংশ মহিলা, ৩ শতাংশ যাযাবর, তিন শতাংশ প্রতিবন্ধী এবং হিন্দু ও শিখদের এক শতাংশ সদস্য রয়েছেন।   দেশের তরুণ প্রজন্মকে আর্থসামাজিক বিষয়গুলোতে আরও জড়িত করার জন্য যুব সংসদ প্রতিষ্ঠা করা হয়েছে।
এওয়াইপির ১২২ জন সদস্য দু'বছরের জন্য স্পিকার নির্বাচন করেছিলেন। মিঃ আঃ মোহাম্মদ কুরিশি আফগানিস্তানের যুব সংসদের বর্তমান স্পিকার। তিনি রাষ্ট্রবিজ্ঞানে স্নাতকোত্তর করেছেন। এখন তিনি কাবুল বিশ্ববিদ্যালয়ের জন প্রশাসন ও নীতি বিষয়ে স্নাতকোত্তর ডিগ্রি নিচ্ছেন। মিঃ কুরিশি একজন সফল আফগান লেখকও, তিনি ২০১৩ সালে পাইজওয়ার্ক-নিউজ জাতীয় যুব লেখক পুরস্কার অর্জন করেছিলেন।
বিজেতা (১৯৮২-এর চলচ্চিত্র)
বিজেতা হল ১৯৮২ সালের, কিশোর থেকে পরিণত বয়স্ক হবার হিন্দি চলচ্চিত্র, এটি শশী কাপুর প্রযোজিত এবং এর পরিচালনা করেছিলেন গোবিন্দ নিহলানি। এতে অভিনয় করেছিলেন শশী কাপুর, তাঁর পুত্র কুণাল কাপুর, রেখা, অমরিশ পুরি এবং সুপ্রিয়া পাঠক। এছাড়াও ছিলেন কে.কে. রায়না, রাজা বুন্দেলা এবং শফি ইনামদার, যিনি পরে বলিউড চলচ্চিত্রে উল্লেখযোগ্য সহ অভিনেতা হয়েছেন।
ঘটনা
অঙ্গদ (কুণাল কাপুর) একটি বিভ্রান্ত কিশোর। সে নিজেকে সন্ধান করার চেষ্টা করে। তার মহারাষ্ট্রীয় মা নীলিমা (রেখা) এবং পাঞ্জাবী বাবা নিহালের (শশী কাপুর) বৈবাহিক সমস্যার মধ্যে পড়ে সে বিপর্যস্ত। নিজের জীবন নিয়ে সে কি করতে চায় তার সিদ্ধান্ত নেওয়ার সময় এসেছে। অঙ্গদ ঠিক করে সে ভারতীয় বিমানবাহিনীর একজন যোদ্ধা বিমানচালক হবে। তারপরে যা ঘটেছিল তা তার নিজের এবং বহির্জগত উভয়ের সাথেই বিজয়ী হওয়ার লড়াই। অঙ্গদ অ্যানা ভার্গেসের (সুপ্রিয়া পাঠক) প্রতি আকৃষ্ট হয়। অ্যানা তার উড়ান প্রশিক্ষক গ্রুপ ক্যাপ্টেন ভার্গেসের (আমেরিশ পুরি) মেয়ে, তারা মালয়ালি সিরিয়ান খ্রিস্টান। অঙ্গদকে উড়ানের সাথে মানিয়ে নেওয়া শিখতে, তার মা এবং বাবাকে দীর্ঘ সময় ছেড়ে থাকতে হবে, এর সাথেই সে চেষ্টা করবে অ্যানার মন যাতে তার দিকে আসে, অ্যানা তাকে তার ভয় কাটিয়ে উঠতে এবং একজন যোদ্ধা পাইলট হিসাবে তার সম্ভাবনা উপলব্ধি করতে সহায়তা করবে। নিহাল দাড়িগোঁফ পরিষ্কার-করে-কামানো শিখ, নীলিমা একজন হিন্দু, অঙ্গদ হল শিখ এবং অ্যানা খ্রিষ্টান, অঙ্গদের সহকারী অফিসারদের মধ্যে সকল ধর্মের মানুষ আছে।
প্রতিক্রিয়া
ফিল্ম ওয়ার্ল্ড পত্রিকাটি এই চলচ্চিত্রটিকে "ভাল" মান দিয়েছিল এবং লিখেছিল, "বিজেত সম্ভবত এই ধরনের প্রথম চলচ্চিত্র, এটি এমন একটি চলচ্চিত্র যেখানে ভারতীয় বিমানবাহিনী, তাদের বীর সৈনিক এবং তাদের জীবনকে সত্য দৃষ্টিকোণ থেকে দেখায়।" এশিয়াউইক অনুসারে, "বিজেতা গত বছরের স্বর্ণজয়ন্তী উদযাপনে আইএএফ-এর শ্রদ্ধাঞ্জলি"।
পুস্প জৈন
পুস্প জৈন (জন্ম ৪ এপ্রিল ১৯৫৬) ভারতের ১৩ তম লোকসভা এবং ১৪ তম লোকসভার সদস্য ছিলেন। তিনি রাজস্থানের পালি নির্বাচনী এলাকার প্রতিনিধিত্ব করেন এবং ভারতীয় জনতা পার্টি (বিজেপি) রাজনৈতিক দলের সদস্য।
নেপাল স্কাউটস
নেপাল স্কাউটস ("नेपाल स्काउट") হল নেপালের জাতীয় স্কাউটিং এবং গাইড    সংস্থা। যারা  নেপালে প্রতিষ্ঠিত হয়১৯৫২ সালে। এটি ১৯৬৯ সালে বিশ্ব স্কাউট সংস্থা সদস্য হয় এবং পরে ১৯৮৫ সালে ওয়ার্ল্ড অ্যাসোসিয়েশন অফ গার্ল গাইড এবং গার্ল স্কাউটের সদস্য হয়। এই সংস্থাটি স্কাউট সদস্য ১৯,৯৫৩ জন (২০১১ সালের হিসাবে) এবং  গার্লস গাইড সদস্য  ১১,৯৬২ জন (২০০৩ সালের হিসাবে)
ইতিহাস
২০০৭ সালে স্কাউটিং-এর শতবর্ষের অংশ হিসাবে, নেপাল হিমালয়ের উরকেমা পিকের নাম পরিবর্তন করে রবার্ট ব্যাডেন পাওয়েল করেন। ২০১৬ সালে নেপাল স্কাউট পতাকাটি প্রথমবারের মতো এভারেস্ট পর্বত চূড়ায় নিয়ে যায়। অনিশ লুইটেল হলেন নেপালের প্রথম স্কাউট যিনি এভারেস্টে চূড়া উঠেছিলেন।
কার্যক্রম
স্কাউট প্রোগ্রামগুলো হস্তশিল্প, হাইকিং, ক্যাম্পিং, প্রকৃতি সংরক্ষণ এবং সম্প্রদায়ের উন্নয়নের উপর ফোকাস করে। বিভিন্ন সেবামূলক কার্যক্রমের মধ্যে রয়েছে বয়স্ক সাক্ষরতা অভিযান, খাদ্য উৎপাদন, শিশুদের জন্য টিকাদান এবং মাদকের অপব্যবহার শিক্ষা। ভূমিকম্প, বন্যা, ভূমিধস, দাবানল এবং অন্যান্য প্রাকৃতিক দুর্যোগের সময় ত্রাণ কার্যক্রম করা হয়।
প্রশিক্ষণ কেন্দ্র
নেপালের স্কাউটের কাঠমান্ডুর সুন্দরীজলে তার জাতীয় প্রশিক্ষণ কেন্দ্র রয়েছে। আন্তর্জাতিক প্রশিক্ষণ কেন্দ্রটি নুওয়াকোট জেলার কাকানিতে অবস্থিত।
প্রতীক
নেপাল স্কাউটস-এর সদস্যপদ ব্যাজ নেপালের পতাকার উপাদান, এবং মেয়েদের প্রতিনিধিত্ব করার জন্য ট্রেফয়েল এবং ছেলেদের প্রতিনিধিত্ব করার জন্য ফ্লেউর-ডি-লিস পাশাপাশি পশ্চিমা এবং নেপালি উভয় ক্যালেন্ডারে প্রতিষ্ঠার তারিখ অন্তর্ভুক্ত করে।
নেপালের আন্তর্জাতিক স্কাউটিং ইউনিট
কাঠমান্ডুতে আমেরিকান বয়েজ স্কাউট ডাইরেক্ট সার্ভিস প্যাক এবং ট্রুপ ৯০০ সহ নেপালের সক্রিয় প্রবাসী স্কাউট গ্রুপ রয়েছে। এগুলি লিঙ্কন স্কুল দ্বারা স্পনসর করা হয়েছে এবং বয় স্কাউটস অফ আমেরিকার ডাইরেক্ট সার্ভিস শাখার সাথে যুক্ত আছে। যা সারা বিশ্বের ইউনিটগুলিকে সমর্থন করে৷
ন্যায় (দর্শন)
ন্যায় ( সংস্কৃত: न्याय), আক্ষরিক অর্থ বিচার, নিয়ম, পদ্ধতি বা রায়। হিন্দুধর্মের ছয়টি দর্শনের মধ্যে একটি। ভারতীয় দর্শনে এই দর্শনের সবচেয়ে উল্লেখযোগ্য অবদান ছিল যুক্তি তত্ত্ব, পদ্ধতিবিদ্যা এবং জ্ঞানবিজ্ঞানের উপর তার গ্রন্থগুলির পদ্ধতিগত বিকাশ।
ন্যায় দর্শন জ্ঞানবিজ্ঞান ছয়টি প্রমানের মধ্যে চারটি জ্ঞান অর্জনের নির্ভরযোগ্য মাধ্যম হিসেবে গ্রহণ করে - প্রত্যয় (উপলব্ধি), অনুমান, উপমান (তুলনা ও উপমা) এবং শব্দ (অতীত বা বর্তমান নির্ভরযোগ্য বিশেষজ্ঞদের সাক্ষ্য)।  তার অধিবিদ্যায়, ন্যায় দর্শন হিন্দুধর্মের বৈশেষিক দর্শনের কাছাকাছি। এটা ধরে নিয়েছে যে ভুল জ্ঞানের অধীনে ক্রিয়াকলাপ দ্বারা সৃষ্ট ভুলের ফলে মানুষের কষ্ট হয়। এটি বলে, মোক্ষ সঠিক জ্ঞানের মাধ্যমে অর্জিত হয়। এই ভিত্তি ন্যায়কে জ্ঞানতত্ত্বের সাথে নিজেকে উদ্বিগ্ন করতে পরিচালিত করেছিল, এটি সঠিক জ্ঞান অর্জন এবং ভুল ধারণাগুলি দূর করার নির্ভরযোগ্য মাধ্যম। মিথ্যা জ্ঞান কেবল নৈয়ায়িকদের অজ্ঞতা নয়, এর মধ্যে রয়েছে বিভ্রম। সঠিক জ্ঞান হচ্ছে নিজের বিভ্রান্তি আবিষ্কার করা এবং তা কাটিয়ে ওঠা, এবং আত্মা, স্ব এবং বাস্তবতার প্রকৃত প্রকৃতি বোঝা।
ন্যায় পণ্ডিতগণ প্রত্যক্ষ বাস্তবতার রূপ হিসাবে দর্শনের কাছাকাছি হয়েছিলেন। তাদের মতে, যেটা আসলেই বিদ্যমান তা নীতিগতভাবে মানবিকভাবে জানা যায়, সঠিক জ্ঞান ও বোঝাপড়া সহজ, প্রতিফলিত চেতনা থেকে আলাদা; এর জন্য অনুব্যবসায় প্রয়োজন। যুক্তি ও কারণের উপর গ্রন্থের একটি প্রভাবশালী সংগ্রহ হল অক্ষপদ গৌতমের জন্য দায়ী ন্যায় সূত্র, খ্রিস্টপূর্ব ষষ্ঠ শতাব্দী ও দ্বিতীয় শতাব্দীর মধ্যে রচিত হয়েছে বলে অনুমান করা হয়।
ব্যুৎপত্তি
ন্যায় একটি সংস্কৃত শব্দ যার অর্থ ন্যায়বিচার, সকলের জন্য সমতা, বিশেষত সাধারণ বা সার্বজনীন বিধিগুলির সংগ্রহ। কিছু প্রসঙ্গে, এর অর্থ মডেল, স্বত ,স্ফূর্ত, পরিকল্পনা, আইনি প্রক্রিয়া, বিচারিক শাস্তি বা রায়। ন্যায় এর অর্থ এইও হতে পারে, "যেটি পথ দেখায়" তার সংস্কৃত ব্যুৎপত্তি খুঁজে বের করে। যুক্তি তত্ত্ব, এবং ভারতীয় গ্রন্থে এটি নিয়ে আলোচনা করা হয়েছে, এই শব্দটি একটি এন্থাইম বা কখনও কখনও যে কোনও অনুমানবাক্যের জন্য যুক্তি বোঝায়। দার্শনিক প্রেক্ষাপটে, ন্যায় উপযুক্ততা, যুক্তি ও পদ্ধতিকে অন্তর্ভুক্ত করে।
ন্যায় ভারতীয় দর্শনশাস্ত্রে ব্যবহৃত অন্যান্য অনেক ধারণা এবং শব্দের সাথে সম্পর্কিত: হেতু-বিদ্যা (কারণের বিজ্ঞান), আনভিক্সিকি (অনুসন্ধান বিজ্ঞান, পদ্ধতিগত দর্শন), প্রমান-শাস্ত্র (জ্ঞানতত্ত্ব, সঠিক জ্ঞানের বিজ্ঞান), তত্ত্ব-শাস্ত্র (শ্রেণির বিজ্ঞান), তর্ক-বিদ্যা (যুক্তির বিজ্ঞান, উদ্ভাবন, সংশ্লেষণ),ভাদার্থ (আলোচনার বিজ্ঞান) এবং ফক্কিকা-শাস্ত্র (কৃত্রিমতা, প্রতারণা, ত্রুটি, জাল খুঁজে বের করার বিজ্ঞান)। এইগুলির মধ্যে কিছু ন্যায়ের সরঞ্জামগুলি অন্তর্ভুক্ত বা স্থাপন করে।
অভিমত
ন্যায় দর্শনের ঐতিহাসিক উন্নয়ন অস্পষ্ট, যদিও ঋগ্বেদের ১০ নং বই ১২৯ অধ্যায়ের নাসদিয় সূক্তের স্তোত্রগুলি যৌক্তিক প্রস্তাবনায় এর আধ্যাত্মিক প্রশ্নগুলি আবৃত্তি করে। ক্লুনি বলেন, খ্রিস্টপূর্ব শতাব্দীর প্রথম দিকে, প্রারম্ভিক ন্যায় পণ্ডিতরা যুক্তিসঙ্গত, সুসংগত অনুসন্ধান এবং জ্ঞান সাধনার বিজ্ঞান সংকলন শুরু করেন। দ্বিতীয় শতাব্দীর মধ্যে, অক্ষপদ গৌতম ন্যায় দর্শনের একটি মূল পাঠ্য ন্যায়সূত্র রচনা করেছিলেন, যা প্রাথমিকভাবে যুক্তি, পদ্ধতি এবং জ্ঞানতত্ত্ব নিয়ে আলোচনা করে। যে ন্যায় পণ্ডিতগণ অনুসরণ করেছিলেন তা পরিমার্জিত, বিস্তৃত ও আধ্যাত্মিক প্রশ্নে এটি প্রয়োগ করেছিলেন। যদিও প্রথম দিকের ন্যায় পণ্ডিতগণ অতিপ্রাকৃত শক্তি বা ঈশ্বর আছে কিনা তা নিয়ে কোন বিশ্লেষণ প্রকাশ করেননি, তারা অস্তিত্ব, আধ্যাত্মিকতা, সুখ ও মোক্ষের প্রকৃতির প্রশ্নে জ্ঞান এবং নির্ভরযোগ্য উপায়ে তাদের অন্তর্দৃষ্টি প্রয়োগ করেছিলেন। পরে ন্যায় পণ্ডিতগণ, যেমন উদয়ন, ঈশ্বরবাদের উপর বিভিন্ন যুক্তি পরীক্ষা করে এবং ঈশ্বরের অস্তিত্ব প্রমাণ করার চেষ্টা করেন। অন্যান্য ন্যায় পণ্ডিতগণ ঈশ্বরের অস্তিত্বকে অস্বীকার করার জন্য যুক্তি উপস্থাপন করেছিলেন।
হিন্দু চিন্তাধারায় ন্যায়া দর্শন কর্তৃক প্রদত্ত সবচেয়ে গুরুত্বপূর্ণ অবদান হল জ্ঞানবিজ্ঞান এবং যুক্তিবিজ্ঞান পদ্ধতির উপর তার গ্রন্থ যা পরবর্তীকালে অন্যান্য ভারতীয় দর্শনের সংখ্যাগরিষ্ঠ দ্বারা গৃহীত হয়েছে।
ষোল শ্রেণী (পদার্থ)
ন্যায় অধিবিদ্যা ষোল পদার্থ বা বিভাগগুলিকে স্বীকৃতি দেয় এবং তাদের মধ্যে দ্বিতীয়টিতে বৈষেশিকের ছয়টি (বা সাত) শ্রেণী অন্তর্ভুক্ত করে, যাকে 'প্রমেয় বলা হয়।
এই ষোলটি বিভাগ হল:
ম্যাথিউ দাস্তি ও স্টিফেন ফিলিপসের মতে, নয়া পদ্ধতি অধ্যয়ন করার সময় জ্ঞান শব্দটিকে জ্ঞানের বদলে জ্ঞান হিসেবে ব্যাখ্যা করা উপকারী হতে পারে।
জ্ঞানতত্ত্ব
হিন্দুধর্মের ন্যায় দর্শন জ্ঞানবিজ্ঞানের উপর অনেকগুলি গ্রন্থ বিকশিত ও পরিমার্জিত করেছে যা হিন্দুধর্মের অন্যান্য দর্শনগুলিকে ব্যাপকভাবে প্রভাবিত করেছে। ন্যায় এটিকে জ্ঞান তত্ত্ব হিসাবে বিবেচনা করেছিলেন এবং এর পণ্ডিতরা এটিকে প্রমান-শাস্ত্র হিসাবে বিকশিত করেছিলেন। প্রমান, একটি সংস্কৃত শব্দ, আক্ষরিক অর্থে "জ্ঞানের মাধ্যম"। এটি এক বা একাধিক নির্ভরযোগ্য এবং বৈধ মাধ্যমকে অন্তর্ভুক্ত করে যার দ্বারা মানুষ সঠিক, প্রকৃত জ্ঞান লাভ করে। প্রমানের দৃষ্টিভঙ্গি হল কীভাবে সঠিক জ্ঞান অর্জন করা যায়, কীভাবে কেউ জানে, কীভাবে কেউ জানে না এবং কতটুকু কারো বা কিছু সম্পর্কে প্রাসঙ্গিক জ্ঞান অর্জন করা যায়।
কার্যকারণ তত্ত্ব
কারণকে প্রভাবের নিঃশর্ত এবং অপরিবর্তনীয় পূর্ববর্তী হিসাবে সংজ্ঞায়িত করা হয়, এবং প্রভাবকে কারণের নিঃশর্ত ও অপরিবর্তনীয় পরিণতি হিসাবে চিহ্নিত করা হয়। একই কারণ একই প্রভাব সৃষ্টি করে; এবং একই প্রভাব একই কারণ দ্বারা উৎপাদিত হয়। কারণটি তার প্রভাবের মধ্যে কোনও লুকানো আকারে উপস্থিত নয়।
নিম্নলিখিত শর্ত পূরণ করা উচিত:
ন্যায় পাঁচ ধরনের দুর্ঘটনাজনিত পূর্বসীমা স্বীকার করে (অন্যসিদ্ধ)
ন্যায় তিন ধরনের কারণ চিনতে পারে:
যুক্তি: ঈশ্বরের অস্তিত্ব নেই
ন্যায় সূত্রের বই ৪, অধ্যায় ১, শ্লোক ১৯-২১, ঈশ্বর আছেন বলে অনুমান করেন, ফলাফল উল্লেখ করে, তারপর বিপরীত প্রমাণ উপস্থাপন করে, এবং দ্বন্দ্ব থেকে এই সিদ্ধান্তে উপনীত হয় যে স্বীকার্য অবশ্যই অবৈধ।
"প্রভু কারণ, যেহেতু আমরা দেখি যে মানুষের কর্মের ফল নেই।
এটি এমন নয় যেহেতু প্রকৃতপক্ষে, মানুষের কর্ম ব্যতীত কোন ফলাফল সম্পন্ন হয় না।
যেহেতু এটি কার্যকর, কারণ বলের অভাব।"
- ন্যায়সূত্র
তিনটি শ্লোকের আক্ষরিক ব্যাখ্যা থেকে বোঝা যায় যে ন্যায় দর্শন মানুষের কার্যকলাপের কার্যকারিতার জন্য ঈশ্বরের প্রয়োজন প্রত্যাখ্যান করেছে। যেহেতু মানুষের কর্ম এবং ফলাফল ঈশ্বরের অস্তিত্বের অনুমান বা প্রয়োজনের প্রয়োজন হয় না, সূত্র ৪.১.২১ কে "ঈশ্বরের অস্তিত্ব এবং ঈশ্বরবাদ মতবাদের" সমালোচনা হিসাবে দেখা হয়। উপরের শ্লোকগুলির প্রসঙ্গে বিভিন্ন দক্ষ কারণ অন্তর্ভুক্ত রয়েছে। ন্যায়সূত্র শ্লোক ৪.১.২২ থেকে ৪.১.২৪, উদাহরণ স্বরূপ, এই অনুমানটি পরীক্ষা করে যে "লক্ষ্যহীন সম্ভাবনা" বিশ্বকে ব্যাখ্যা করে, এই ভারতীয় পণ্ডিতরা ঈশ্বরকে দক্ষ কারণ হিসেবে প্রত্যাখ্যান করার পর।
যুক্তি: ঈশ্বর আছেন
উদয়নার ন্যায়কুসুমাঞ্জলি সৃজনশীল ঈশ্বরের অস্তিত্ব প্রমাণ করার জন্য নিম্নোক্ত নয়টি যুক্তি দিয়েছিলেন এবং চার্বাক, মীমাংসা, বৌদ্ধ, জিসিনা এবং সংখ্যার নাস্তিক পদ্ধতি দ্বারা বিদ্যমান আপত্তি এবং প্রশ্নগুলি খণ্ডন করার চেষ্টা করেছিলেন:
যুক্তি: সতন্ত্র
নৈয়ায়িকরা বিশ্বাস করে যে পৃথিবীর বন্ধন মিথ্যা জ্ঞানের কারণে, যা ক্রমাগত তার বিপরীত (প্রতিপক্ষভাবনা), অর্থাৎ প্রকৃত জ্ঞান সম্পর্কে চিন্তা করে দূর করা যায়। তাই ন্যায়সূত্রের উদ্বোধনী কথায় বলা হয়েছে যে শুধুমাত্র প্রকৃত জ্ঞানই নিশ্রেয়াস (মুক্তির) দিকে নিয়ে যায়। কিন্তু ন্যায় দর্শনটিও বজায় রাখে যে প্রকৃত জ্ঞান অর্জনের জন্য ঈশ্বরের কৃপা অপরিহার্য। জয়ন্ত, তার ন্যায়মঞ্জরীতে পরিত্রাণকে তার স্বাভাবিক বিশুদ্ধতার মধ্যে একটি নিষ্ক্রিয় পর্যায় হিসেবে বর্ণনা করেছেন, যা আনন্দ, বেদনা, জ্ঞান ও ইচ্ছার সাথে সম্পৃক্ত নয়।
সাহিত্য
ন্যায় দর্শনের প্রথম দিকের পাঠ্য হল অক্ষপদ গৌতমের ন্যায়সূত্র। পাঠ্যটি পাঁচটি বইয়ে বিভক্ত, প্রতিটিতে দুটি বিভাগ রয়েছে। বাৎসায়নের ন্যায়সূত্রভাষ্য হল ন্যায়সূত্রের একটি ক্লাসিক ভাষ্য। উদয়তকারের ন্যায়বৃত্তিকা দিগনাগের আক্রমণের বিরুদ্ধে বাৎস্যায়ন রক্ষার জন্য লেখা। বাক্যস্পতি মিশ্রের ন্যায়বর্ত্তিকতপর্যতিকা এই দর্শনের পরবর্তী প্রধান প্রদর্শনী। অন্য দুটি গ্রন্থ, ন্যায়সূচিনিবন্ধ এবং ন্যায়সূত্রধারাও তাঁর জন্য দায়ী। উদয়নের ন্যায়তত্ত্বপরিষিদ্ধি বাক্যস্পতির গ্রন্থের একটি গুরুত্বপূর্ণ ভাষ্য। তাঁর ন্যায়কুসুমাঞ্জলি হল ঈশ্বরবাদী ন্যায়ের প্রথম পদ্ধতিগত বিবরণ। তাঁর অন্যান্য রচনাবলীর মধ্যে রয়েছে আত্মতত্ত্ববিবেকা, কিরণবলী এবং ন্যায়পারিস্তা। জয়ন্ত ভট্টের ন্যায়মঞ্জরী মূলত একটি স্বাধীন রচনা। বাসবর্ণের ন্যায়সার হল ন্যায় দর্শনের সমীক্ষা।
ন্যায় -এর পরবর্তী রচনাগুলি বৈশেষিকা বিভাগগুলি গ্রহণ করে এবং ভরতরাজার তর্কিকারকস এই সমন্বয়পন্থী দর্শনের একটি উল্লেখযোগ্য গ্রন্থ। কেশব মিশ্রের তর্কভাষ্য এই দর্শনের আরেকটি গুরুত্বপূর্ণ কাজ।
গঙ্গেশ উপাধ্যায়ের তত্ত্বচিন্তামণি নব-ন্যায়ের নতুন দর্শনের প্রথম প্রধান গ্রন্থ। তাঁর পুত্র, বর্ধমান উপাধ্যায়ের ন্যায়বান্ধবপ্রকাশ, যদিও উদয়নের ন্যায়তত্ত্বপরিষদশুদ্ধির একটি ভাষ্য, তার পিতার মতামতকে অন্তর্ভুক্ত করেছে। জয়দেব আলোকা নামে পরিচিত তত্ত্ববিন্যাসমশিকে একটি ভাষ্য লিখেছিলেন। বাসুদেব সর্বভৌমার তত্ত্বচিন্তামনিব্যাখ্যা নব-ন্যায়ের নবদ্বীপ দর্শনের প্রথম মহৎ কাজ। রঘুনাথ সিরোমণির তত্ত্বচিন্তামনিধিধি এবং পদার্থখণ্ডন এই দর্শনের পরবর্তী গুরুত্বপূর্ণ কাজ। বিশ্বনাথের ন্যায়সূত্রবৃতি, এটি একটি উল্লেখযোগ্য কাজ। জগদ্বীশ তর্কালঙ্কার ও গদাধর ভট্টাচার্য রচিত তত্ত্বচিন্তামনিধিদ্ধিতির ভাষ্য এই দর্শনের শেষ দুটি উল্লেখযোগ্য কাজ।
আন্নমভট্ট প্রাচীন ও নতুন দর্শন, প্রাসিনা ন্যায়, নব-ন্যায় ও বৈশেষিকাকে একত্র করে একটি ন্যায়সঙ্গত ব্যবস্থা গড়ে তোলার চেষ্টা করেছিলেন যাতে নয়া-বৈশেষিকা দর্শন গড়ে ওঠে। তাঁর তর্কসমগ্র ও দীপিকা এই দর্শনের জনপ্রিয় সারগ্রন্থ।
হাসান আলী
খেলোয়াড়ী জীবন
আগস্ট, ২০১৬ সালে ইংল্যান্ড ও আয়ারল্যান্ড সফরে পাকিস্তানের ওডিআই দলের সদস্য মনোনীত হন। ১৮ আগস্ট, ২০১৬ তারিখে স্বাগতিক আয়ারল্যান্ডের বিপক্ষে তার ওডিআই অভিষেক ঘটে। ২২ জানুয়ারি, ২০১৭ তারিখে অস্ট্রেলিয়ার বিপক্ষে প্রথমবারের মতো পাঁচ-উইকেট লাভ করেন। এরপর ৭ সেপ্টেম্বর, ২০১৬ তারিখে স্বাগতিক ইংল্যান্ডের বিপক্ষে টুয়েন্টি২০ আন্তর্জাতিকে অভিষেক ঘটে তার। এপ্রিল, ২০১৭ সালে ওয়েস্ট ইন্ডিজের বিপক্ষে টেস্ট সিরিজ খেলার জন্য পাকিস্তান টেস্ট দলের সদস্য মনোনীত হন।
ঘরোয়া ক্রিকেট
২০১৬ সালে পেশাওয়ার জালমি’র পক্ষে থেকে উদীয়মান শ্রেণীতে $১০,০০০ মার্কিন ডলারের বিনিময়ে চুক্তিবদ্ধ হন। পাকিস্তান সুপার লিগ উদ্বোধনী আসরে করাচি কিংসের বিপক্ষে তার অভিষেক ঘটে। ২০১৭ সালের আসরেও একই দলের খসড়া তালিকায় থাকেন। ১১ খেলায় অংশ নিয়ে ১২ উইকেট তুলে নেন ও দলের পক্ষে দ্বিতীয় সর্বোচ্চ উইকেট শিকারী হন।
কম্পিউটার ফাইল
একটি কম্পিউটার ফাইল হল একটি তথ্য সংরক্ষণের সম্পদ যা কম্পিউটার প্রোগ্রামের নিকট গ্রহণযোগ্য এবং সাধারণত টেকসই স্টোরেজ ভিত্তিক। একটি ফাইল "টেকসই" হয় এই অর্থে যে এটি অন্য কম্পিউটারের প্রোগ্রামগুলোতেও চালানো একবার তৈরি ও নির্বাহ করার পর। কম্পিউটার ফাইল কাগজের দলিলপত্রাদির বর্তমান প্রতিমূর্তি যা আগে অফিস এবং লাইব্রেরি রাখা হত। আর এখান থেকেই সংজ্ঞাটির উদ্ভব হয়েছে।
ব্যাটারিচালিত বৈদ্যুতিক যানবাহন
২০১৬ খ্রিষ্টাব্দে বিশ্বব্যাপী বৈদ্যুতিক বাইক ব্যবহৃত হত সবমিলিয়ে প্রায় ২১০ মিলিয়ন। এছাড়া হাইওয়েতে চলতে সক্ষম প্রকৃত বৈদ্যুতিক গাড়ি র বিশ্বব্যাপী বিক্রয়সংখ্যা ২০১৬ সালের সেপ্টেম্বর মাসে ১ মিলিয়ন ছাড়িয়ে যায়। ২০১৮ সালের এপ্রিল পর্যন্ত মধ্যে বিশ্বব্যাপী সর্বোচ্চ সংখ্যাক বিক্রয়কৃত সমস্ত-বৈদ্যুতিক গাড়ি নিসান কম্পানির নিসান লিফ, যার বিক্রয়সংখ্যা ৩০০,০০০। এরপরেই ২য় অবস্থানে রয়েছে বিশ্বব্যাপী ২০০,০০০ ইউনিট বিক্রিত টেসলা কম্পানির মডেল এস। সর্বশেষ তথ্য অনুযায়ী, ২০২২ সালের আমেরিকা বাজারে ৭৫ শতাংশ শেয়ার একাই দখল করে নিয়েছে টেসলা।
পরিভাষা
যেসব যানবাহন বৈদ্যুতিক মোটর এবং অভ্যন্তরীণ জ্বলন ইঞ্জিন উভয়ই ব্যবহার করে সেগুলো হাইব্রিড বৈদ্যুতিক যানবাহন (এইচইভি) হিসেবে বিবেচিত হলেও প্রকৃত-বৈদ্যুতিক যানবাহন হিসাবে বিবেচিত হয় না কারণ তাদের বাহ্যিকভাবে চার্জ করা যাবে না এবং এর পরিবর্তে তারা একনাগাড়ে অভ্যন্তরীণ জ্বলন ইঞ্জিন (আইসিই) এবং পুনরাবৃত্তিমূলক ব্রেকিং এর মাধ্যমে প্রাপ্ত শক্তি থেকে রিচার্জ করে।
যে হাইব্রিড যানবাহনগুলোর ব্যাটারি অভ্যন্তরীণ জ্বলন ইঞ্জিন (আইসিই) ও গ্যাসোলিন জ্বালানির মাধ্যমে বাহ্যিকভাবে কিছুটা বা সম্পূর্ণরূপে রিচার্জ করা যায় তাদেরকে প্লাগ-ইন হাইব্রিড বৈদ্যুতিক যানবাহন (পিএইচইভি) বলা হয়। অবশ্য এই যানবাহনগুলো চার্জিত ব্যাটারির মাধ্যমে চলার সময় ব্যাটারিচালিত বৈদ্যুতিক যানবাহনের (বিইভি) মতই চলে থাকে।  আর সে সকল প্লাগ-ইন হাইব্রিড বৈদ্যুতিক যানবাহন (পিএইচইভি) সিরিজ পাওয়ারট্রেইন এর প্রক্রিয়ায় চালিকাশক্তি পায় সেগুলোকে রেঞ্জ-বর্ধিত বৈদ্যুতিক যানবাহন (আরইইভি) বলা হয়, যেমন শেভরোলেট ভোল্ট এবং ফিশার কার্মা।
চীনে প্লাগ-ইন বৈদ্যুতিক যানবাহন ও  হাইব্রিড বৈদ্যুতিক যানবাহনগুলোকে নতুন শক্তির যানবাহন (এনইভি) বলা হয়। এছাড়া ইউএসএ-তে এনইভি বলতে যে যানবাহনগুলোকে বুঝানো হয় সেগুলো মূলতঃ বিইভি, যার রাস্তায় চলার জন্য সর্বোচ্চ গতিসীমার আইন ৪৫ মাইল প্রতি ঘণ্টা (৭২ কিলোমিটার প্রতি ঘণ্টা)। সাধারণত এ যানবাহনগুলোর তৈরীর সময় সর্বোচ্চ গতি প্রতি ঘণ্টায় ৩০ মাইল (৪৮ কিমি প্রতি ঘণ্টা) বেঁধে দেওয়া হয় যার সর্বাধিক লোড ওজন 3,000 পাউন্ড।
যানবাহনের প্রকারভেদ
ব্যাটারিচালিত বৈদ্যুতিক যানবাহনের মূল ধারণা হলো যানবাহনটির চালিকাশক্তির জন্য চার্জিত ব্যাটারি ব্যবহার করা। সারাবিশ্বে তেলের উচ্চ মূল্য এবং নতুন ব্যাটারি প্রযুক্তির (লিথিয়াম আয়ন) উচ্চতর শক্তি (যেমন, অধিকতর সম্ভাব্য ত্বরণ এবং অল্প ব্যাটারিতেই বেশি মাইলেজ) এসব কারণে দিন দিন ব্যাটারিচালিত বৈদ্যুতিক গাড়িগুলো আরো বেশি আকর্ষণীয় হয়ে উঠছে। উদাহরণস্বরূপ, লেড-অ্যাসিড ব্যাটারীর সাথে তুলনা করলে লিথিয়াম-আয়ন ব্যাটারিতে ০.৯-২.৬৩ এমজে/এল এর শক্তি ঘনত্ব রয়েছে, তবে সীসা-এসিড ব্যাটারিতে ০.৩৬ মেগাওয়াট/এল (যা ২.৫ থেকে ৭.৩গুণ উচ্চতর) এর শক্তি ঘনত্ব রয়েছে। পেট্রল-ভিত্তিক জ্বালানী এবং জৈব জ্বালানীগুলির সাথে তুলনা করলেও এটির দীর্ঘতম উপায় রয়েছে (গ্যাসোলিনের ৩৪.২ এমজে/এল যা কিনা প্রায় ৩৮ থেকে ১২.৯২গুণ বেশি এবং ইথানল ২৪ মেগাওয়াট/এল যা কিনা ২৬ থেকে ৯.১২গুন বেশি)।
ব্যাটারিচালিত বৈদ্যুতিক যানবাহনের মধ্যে অন্তর্ভুক্ত হল ট্রাক, রেলগাড়ি, গাড়ি, বাস, বাইক... ইত্যাদি।
বৈদ্যুতিক ট্রাক
বিশ শতকের বেশির ভাগের জন্য, বিশ্বব্যাপী ব্যাটারিচালিত বৈদ্যুতিক যানবাহনগুলোর অধিকাংশই ব্রিটিশ দুধ বহনকারী ট্রাক। এরপর ২১ শতকে চীনা বিওয়াইডি কম্পানি ইলেকট্রিক ট্রাকগুলির ব্যাপক উন্নয়ন সাধন করে।
বৈদ্যুতিক ভ্যান
২০১২ সালের মার্চে, স্মিথ ইলেকট্রিক ভেহিকেল কম্পানি নিউটন স্টেপ-ভ্যানের ঘোষণা দেয় যা একটি প্রকৃত বৈদ্যুতিক ও শূন্য কার্বন নিঃসরণকারী যানবাহন।
চীনা বিওয়াইডি কম্পানি বাণিজ্যিক বৈদ্যুতিক BYD T3 এর বহর দিয়ে DHL সরবরাহ করে।
ইলেকট্রিক কার
ইলেকট্রিক কার বলতে মূলত সেসব গাড়িকে বোঝায়, যেগুলোকে পরিচালনা করার জন্য এক বা একাধিক মোটর ব্যবহার করা হয়। সাধারণ ফুয়েল ব্যবহার না করে পরিবেশবান্ধব লিথিয়াম আয়ন ব্যাটারি ব্যাবহৃত হয়। তবে সম্প্রতি ইলেকট্রিক কারের চাহিদা সবচেয়ে বেশি। পরিবেশ দূষণ থেকে বাঁচতে এই পরিবেশবান্ধব গাড়ি বেশ জনপ্রিয় হয়ে উঠেছে।   এক্ষেত্রে ট্রান্সপোর্টশনের পরিবর্তন এনে পরিবেশ,  পরিবহন ও পরিবেশ দূষণ নিরসনে গুরুত্বপূর্ণ ভূমিকা পালন করছে এই ইলেকট্রিক কারগুলো। বিশ্বে সকল প্রকার ইঞ্জিন থেকে প্রায় ২৪% কার্বনডাইঅক্সাইড নির্গমন হচ্ছে
বিশেষ উদ্দেশ্যের যানবাহন
বিশেষ উদ্দেশ্যের যানবাহনগুলো বিভিন্ন প্রকার রয়েছে। এর মধ্যে উল্লেখযোগ্য হল যা গল্ফ কার্ট, বৈদ্যুতিক গলফ ট্রলি, দুধ সরবরাহকারী বহর, ভূখণ্ডের বিভিন্ন ধরনের যানবাহন, এনইভি ইত্যাদি। এছাড়াও কিছু নির্মাতা প্রতিষ্ঠান তাদের কারখানার অভ্যন্তরে কিছু কিছু কাজের জন্য বিদ্যুৎ চালিত ছোট বা মাঝারি আকারের বাহন ব্যবহার করে থাকে।
বৈদ্যুতিক মোটর, স্কুটার এবং রিক্সা
তিন চাকার গাড়ির মধ্যে রয়েছে বৈদ্যুতিক রিক্সা। কোনো এলাকায় বৈদ্যুতিক দ্বিচক্রযানের বহুল ব্যবহার ট্রাফিক শব্দ এবং সড়ক দুর্ঘটনা ব্যাপকভাবে কমাতে পারে। তবে এর জন্য শহুরে বিদ্যমান অবকাঠামো এবং নিরাপত্তা আইনের পরিবর্তন ও পরিমার্জনের প্রয়োজন হতে পারে।
ভারতের এভেরা কম্পানি (নতুন এবং পুনঃনবায়নযোগ্য শক্তি সম্পর্কিত কোম্পানি) 2018 সালের শেষ নাগাদ লিথিয়াম আয়রন ফসফেট ব্যাটারি প্রযুক্তির বৈদ্যুতিক স্কুটারের দুটি মডেল চালু করার ঘোষণা দেয়।
বৈদ্যুতিক বাইসাইকেল
চীনে ই-বাইকের চাহিদা সাম্প্রতিককালে ব্যাপকহারে বৃদ্ধি পেয়েছে। এর উদাহরণ হল ১৯৯৮ সালে সর্বমোট ৫৬,০০০ ইউনিট বিক্রিত ই-বাইকের বিক্রয়ের পরিমাণ বেড়ে ২০০৮ এ গিয়ে দাঁড়ায় ২১ মিলিয়ন এ। যা গত ২০১০ এ আনুমানিক ১২০ মিলিয়ন স্পর্শ করে। চীন বিশ্বের সবচেয়ে বেশি ই-বাইক নির্মাতা। যারা শুধুমাত্র ২০০৯ সালেই ই-বাইক তৈরী করে ২২.২ মিলিয়ন ইউনিট। বিশ্বব্যাপী ই-বাইকের বৃহত্তম নির্মাতারা প্রতিষ্ঠান চীনের বিওয়াইডি কম্পানি।
ব্যক্তিগত পরিবহনকারী যান
সাম্প্রতিককালে ব্যক্তিগত চাহিদার কথা মাথায় রেখে বিভিন্ন ধরনের একক চাকাযুক্ত স্ব-ভারসাম্যহীন, স্ব-ভারসাম্যপূর্ণ স্কুটার, বৈদ্যুতিক কিক স্কুটার এবং বৈদ্যুতিক স্কেটবোর্ড তৈরী কিছু নির্মাতা কম্পানি।
বৈদ্যুতিক নৌকা
বেশ কিছু ব্যাটারিচালিত বৈদ্যুতিক জাহাজ সারা বিশ্ব জুড়ে কাজ করে কিছু ব্যবসার জন্য। এছাড়া বৈদ্যুতিক ফেরি পরিচালিত এবং নির্মিত হচ্ছে।
যাদব পায়েং
যাদব পায়েং (যাদৱ পায়েং) অসমের একজন প্রকৃতিপ্রেমী। তার অপর নাম মুলাই। তিনি অসমের যোরহাট জেলার কলিকামুখের নিকটবর্তী ব্রহ্মপুত্রের ঔনামুখ চাপরি নামক স্থানের এক বৃহৎ এলাকায় গাছ রোপণ করে এলাকাটিকে অরণ্যে রূপান্তরিত করেন। এই ৫৫০ হেক্টর বিস্তৃত অঞ্চলটি তার সম্মানার্থে মুলাই কাঠনি নামে নামকরণ করা হয়েছে। ঔনামুখ চাপরি প্রকৃতপক্ষে ব্রহ্মপুত্র নদীর একটি বৃহৎ দ্বীপ। এর আয়তন হচ্ছে দৈর্ঘ্য প্রায় ২৭ কিমি ও প্রস্থ প্রায় ১৫ কিমি। ১৯৮০ সনে তিনি অরণ্য সৃষ্টির অভিযান আরম্ভ করেন। বর্ত্তমান অরণ্যটিতে বিভিন্ন প্রজাতির উদ্ভিদ ও প্রাণী দেখতে পাওয়া যায়। এখানকার বণ্যপ্রাণীর মধ্যে গণ্ডার, চিতাবাঘ, হরিন ও বিভিন্ন ধরনের পরিযায়ী পাখি ইত্যাদি প্রধান। নতুন দিল্লিতে অবস্থিত জওহরলাল নেহেরু বিশ্ববিদ্যালয় তাকে ফরেষ্ট মেন অফ ইণ্ডিয়া (ভারতের বন মানব) উপাধিতে বিভূষিত করেছে।
কর্মজীবন
১৯৭৯ সনে মাত্র ষোল বৎসর বয়সে যাদব পায়েং বন্যায় মৃত্যু হওয়া অসংখ্য সাপের মৃত্যু দেখে ব্যথিত হন। ১৯৮০ গোলাঘাট বন বিভাগে ককিলামুখ থেকে ৫কি.মি. দূরত্বে ঔনামুখ চাপরি নামক স্থানে ২০০ হেক্টর জমিতে বৃক্ষরোপণ করার পরিকল্পনা গ্রহণ করে। পাঁচ বৎসরে সম্পূর্ণ হওয়া এই প্রকল্পটিতে যাদব ছিলেন একজন অগ্রণী কর্মচারী। তিনিই অধিক বৃক্ষ রোপণ করেন। প্রকল্প শেষ হওয়ার পর অন্যান্য কর্মচারী চলে গেলও যাদব বৃক্ষ যত্নের কার্যে মনোনিবেশ করেন।
বর্ত্তমান মুলাই কাঠনিবারী নামে পরিচিত অরণ্যটিতে চিতাবাঘ, অসমের বিখ্যাত এক খর্গী গণ্ডার, ১০০ অধিক হরিণ, বানর ও বিভিন্ন প্রজাতির পাখি আছে। এখানে অবস্থিত গাছের মধ্যে বাঁশ, অর্জুন গাছ,  সেগুন ও কৃষ্ণচূড়া ইত্যাদি প্রধান। ৫৫০হেক্টর অঞ্চল জুড়ে শুধু বাঁশ গাছ আছে।
প্রায় ১০০টি হাতির এক দল প্রতিবৎসর অরণ্যটিতে আসে ও প্রায় ৬মাস এখানেই থাকে। বিগত কয়েক বৎসরে হাতির দলটি ১০ বাচ্চা জন্ম দিয়েছে। ২০০৮ সনে হাতির দলটি অরণ্য থেকে প্রায় ১.৫কিঃমিঃ দূরত্বে ঔনাচাপরি নামক স্থানের সম্পত্তির অনিষ্ট করে। হাতির সন্ধান করার সময় বনবিভাগে তথ্যগুলি জানতে সক্ষম হয়।
কয়েক বৎসর পূর্বে চোরাং শিকারী অরণ্যে স্থিত গণ্ডার হত্যা করার প্রচেষ্টা করে। যাদব এই কথা জানতে পেরে বনবিভাগকে অবগত করায়। বনবিভাগে চোরাং শিকারীর বিভিন্ন অস্ত্র জব্দ করে।
যাদব পায়েং অরণ্যটি সঠিকভাবে দেখাশোনা করা ও অন্য স্থানে এইধরনের কাজ করার ইচ্ছা প্রকাশ করেছেন। ব্রহ্মপুত্র নদীর অন্যান্য দ্বীপে বৃক্ষ রোপণ করা তার অন্যতম লক্ষ্য।
ব্যক্তিগত জীবন
যাদব তার পত্নী বিনীতা পায়েং ও দুইটি পুত্র এবং এক কন্যার সহিত অরণ্যে বসবাস করেন। দুগ্ধ বিক্রি করা তার একমাত্র জীবিকা। তিনি একটি সাক্ষাৎকারে বলেন যে তার ১০০টি গরু ও মহিষ বাঘে বধ করেছে। কিন্তু এরজন্য তিনি মানুষকে দোষারোপ করেন।
সম্মান ও স্বীকৃতি
২০১২ সনে আয়োজিত ধরিত্রী দিবসে জওহরলাল নেহেরু বিশ্ববিদ্যালয়ের পরিবেশ বিজ্ঞান বিভাগ যাদব পায়েংকে সম্মান জানানোর জন্য একটি সভার আয়োজন করে। উক্তদিনে তিনি বিশ্ববিদ্যালয় প্রাঙ্গণে পাঁচটি বৃক্ষ রোপণ করেন। বিশ্ববিদ্যালয়ে আয়োজিত এক প্রশ্নোত্তর অনুষ্ঠানে তিনি তার অভিজ্ঞতার কথা বর্ণনা করেন। উক্ত অনুষ্ঠানে তাকে ফরেস্ট ম্যান অফ ইন্ডিয়া আখ্যা দেওয়া হয়। ২০১৫ সালে ভারত সরকার তাঁকে চতুর্থ বেসামরিক সম্মান পদ্মশ্রী প্রদান করে।
ক্লোরোপ্লাস্ট
frame|অণুবীক্ষণ যন্ত্রে ক্লোরোপ্লাস্ট।
উদ্ভিদ কোষের একটি অত্যন্ত গুরুত্বপূর্ণ অঙ্গাণু হচ্ছে প্লাস্টিড। সবুজ রঙের এই প্লাস্টিডগুলিতে সালোকসংশ্লেষণ প্রক্রিয়া ঘটে। এদের স্ট্রোমার মধ্যে ক্লোরোফিল অণুর উপস্থিতির জন্যেই এদের রং সবুজ হয়। ক্রোরোপ্লাস্ট দুইস্তর বিশিষ্ট একটি পর্দা দ্বারা আবৃত থাকে। বাইরের দিকের স্তরটিকে বলা হয় বহিঃস্তর এবং ভেতরের দিকের স্তরটিকে বলা হয় অন্তঃস্তর। ক্রোরোপ্লাস্টে গ্রানাম (বহুবচনে গ্রানা) চাকতি নামক একটি স্তরিভূত অঙ্গ থাকে। একটি ক্লোরোপ্লাস্টে সাধারণত ৪০-৮০টি গ্রানা থাকে এবং এই গ্রানাগুলো একটির পর একটি সজ্জিত হয়ে ৫-২৫টি গ্রানাম চক্র বা চাকতি গঠন করে। ক্লোরোপ্লাস্টে অবস্থিত গ্রানাগুলো পরস্পর গ্রানাম ল্যামেলা নামক নালিকা দ্বারা সংযুক্ত থাকে।